Abdurrahmon ibn Xolid ibn al-Valid
Abdurrahmon ibn Xolid ibn al-Valid (arabcha: عبد الرحمن بن خالد بن الوليد) (616-yil 10-iyun – 666-yil 21-avgust) – sahoba, xalifalar Usmon ibn Affon (h. 644–656) va Muoviya I (h. 661–680) davrida Suriyaning Hims tumani hokimi. Toʻliq ismi – Abdurrahmon ibn Xolid ibn al-Valid ibn al-Mugʻiyra al-Maxzumiy al-Qurashiy. Muoviya I ning Suriyadagi hukmronligi davrida (639–661) Abdurrahmon Vizantiya imperiyasiga qarshi bir qancha yurishlarni boshqargan, shuningdek, Yuqori Mesopotamiya chegarasini Alining (h. 656–661) Iroqdagi kuchlaridan himoya qilgan. 657-yilda Siffin jangida ishtirok etgan, 661-yilda Muoviya xalifa boʻlganidan keyin ham Suriyaning Hims hokimligini va Vizantiyaga qarshi yurishlarini davom ettirgan. Jang maydonlarida koʻrsatgan jasorati, shuningdek, taniqli sarkarda Xolid ibn Volidning farzandi ekanligi bois Suriya arablari orasida, ayniqsa, mashhur boʻlgan. Keyinchalik, Muoviya Abdurahmonni oʻziga voris sifatida tayyorlab kelayotgan oʻgʻli Yazid I ga raqib sifatida koʻradi va 666-yilda oʻgʻliga Abdurrahmonni zaharlattirishni buyruq beradi.